For første gang dette efterår måtte Vejdirektoratet i nat på vejene og salte samtlige statsveje, og også mange andre steder i Nordjylland har der været travlt med saltmaskinerne. For natten til torsdag blev landselen ramt af sin første rigtige nattefrost, og det betød også opfordringer til at køre forsigtigt i morgentimerne. Det lader da også til, at nordjyderne har hørt efter. Kun et enkelt uheld har Nordjyllands Politi registeret på grund af det glatte føre. Det fandt sted cirka klokken otte torsdag morgen, hvor en knallertkører blev fældet af en frossen vandpyt på Frederikshavn ved Hjørring. Isen fik knallerten til at vælte - og køreren pådrog sig en forstuvet ankel.
En enkelt forstuvet ankel blev konsekvensen af efterårets første nattefrost, som fik Vejdirektoratet til at salte og bede om forsigtig kørsel.